《七夕三首 其三》
宋代·邓林

夜久银河转，天空玉露零。遥怜儿女辈，独看斗牛星。

雁断沉书浦，萤流拜月亭。何当乘兴去，共蹑凤凰翎。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。